Diari Oficial de la Generalitat Valenciana


Sumari del DOGV 5663, del 19-12-2007 (2007/15393)

RESOLUCIÓ de 9 de novembre de 2007, del Servici Territorial d'Energia, per la qual s'atorga autorització administrativa i aprovació del projecte d'execució a l'empresa Repsol Butano, SA, per a la construcció de les instal·lacions de distribució de propà en el Pla Parcial Mas de la Foia en el terme municipal de Planes. Expedients CBDFCP/2007/2/03 i CBREDE/2007/27/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5663

Data del DOGV
:   19-12-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/15800


Data del document
:   09-11-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Planes
    * empresa privada
    * gas

RESOLUCIÓ de 9 de novembre de 2007, del Servici Territorial d'Energia, per la qual s'atorga autorització administrativa i aprovació del projecte d'execució a l'empresa Repsol Butano, SA, per a la construcció de les instal·lacions de distribució de propà en el Pla Parcial Mas de la Foia en el terme municipal de Planes. Expedients CBDFCP/2007/2/03 i CBREDE/2007/27/03. [2007/15614]  
Vista la sol·licitud presentada per Repsol Butano, SA, per a l'autorització administrativa de distribució de propà en el Pla Parcial Mas de la Foia en el terme municipal de Planes, amb destinació als mercats domèstics i comercials.  
Vist que l'Ajuntament de Planes va ser informat pel Servici Territorial d'Energia d'Alacant de la sol·licitud feta per Repsol Butano, SA, i que s'ha exposat en el tauler d'anuncis de l'Ajuntament esmentat des del dia 30 d'abril fins a l'1 de juny de 2007.  
Vist que realitzada la informació pública segons el que establix l'article 73 de la Llei 34/1998, de 7 d'octubre, del Sector d'Hidrocarburs, en el BOP el dia 07.06.07, i en el DOCV el dia 22.05.07.  
Vist que per aplicació de l'article 55 punt 1 apartat b) de l'esmentada llei, les instal·lacions de distribució de gas canalitzat de propà requerixen autorització administrativa.  
Atés que s'han complit els tràmits reglamentaris en l'expedient instruït a este efecte.  
Atés els avantatges amb vista a la garantia, importància, qualitat i condicions tècniques plantejades per Repsol Butano, SA, en virtut del que anteriorment s'ha establit i de les competències que li han sigut assignades a la conselleria d'Infraestructures i Transport, d'acord amb el que disposa l'article 19 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport, este Servici Territorial d'Energia d'Alacant resol:  
Únic   
Atorgar autorització administrativa i aprovació del projecte d'execució per a la construcció de la xarxa de distribució de propà en el Pla Parcial Mas de la Foia, localitat de Planes, les característiques principals del qual són:  
- Subjecte : Repsol Butano.  
- Tipus de gas: propà.  
- Instal·lacions: quatre depòsits soterrats de 19. 000 litres cada un. Canalitzacions en MPB amb canonada de polietilé amb diàmetres de 20 mm amb una longitud de 1.168, 40 mm amb una longitud de 2.706 m, diàmetre 63 mm amb una longitud de 974 m, diàmetre 90 mm amb una longitud de 772 m .  
- Zona geogràfica: Pla Parcial Mas de la Foia, en el terme municipal de Planes.  
- Pressupost: 102 .820 euros.   
La present autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que consten a continuació:  
1. Les xarxes estaran previstes per al subministrament de gas natural, en previsió que en un futur es dispose d'este combustible en el municipi.  
2. Repsol Butano, SA, haurà d'iniciar el subministrament de gas en el termini d'un mes, comptador a partir de la data en què el Servici Territorial d'Energia d'Alacant formalitze l'acta de posada en marxa de les instal·lacions.  
3. Repsol Butano, SA, complirà les obligacions que estrictament s'assenyalen en l'article 74 Obligacions dels distribuïdors de gas canalitzat i en el punt 1 de l'article 83 Obligacions i drets dels distribuïdors i comercialitzadors amb relació al subministrament, de la Llei 34/1998, de 7 d'octubre, del Sector d'Hidrocarburs.   
4. El titular de la present autorització gaudirà, com a distribuïdor, dels drets que assenyalen els articles 75 i 83 de la Llei 34/1998, de 7 d'octubre, del Sector d'Hidrocarburs.  
5. Les instal·lacions que cal establir es faran d'acord amb el projecte tècnic «Instal·lació de quatre depòsits soterrats de GLP de 19.000 litres i xarxa general de distribució per a subministrament en el Pla Parcial Mas de la Foia en el municipi de Planes» de Jaime Santapau Agulló, col·legiat núm. 2.693 del Col·legi d'Enginyers Tècnics Industrials d'Alacant, i visat el 16.04.2007 i en tot moment s'ha de complir el Reglament tècnic de distribució i utilització de combustibles gasosos i les seues instruccions tecnifiques complementàries ICG 01 a 11, la Llei 21/1992, de 16 de juliol, d'Indústria, així com les disposicions i normes tècniques que en general s'apliquen. Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
6. La present autorització en cap cas s'entendrà concedida en règim de monopoli ni concedirà drets exclusius, com indica l'article 73 de la Llei 34/1998, de 7 d'octubre, del Sector d'Hidrocarburs.  
7. La present autorització administrativa s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que siguen aplicables i, en especial, les relatives a l'ordenació del territori i del medi ambient, tot això d'acord amb el que disposa l'article 73.4 de la Llei 34/1998, de 7 d'octubre.  
8. La determinació de les tarifes i del règim econòmic que s'apliquen per al subministrament de gas canalitzat es regiran per les disposicions vigents en cada moment.  
9. La present autorització s'atorga sense perjuí de tercers i deixant fora de perill els drets particulars.  
10. Per a introduir modificacions que afecten les dades bàsiques serà necessari obtindre autorització d'este Servici Territorial d'Energia d'Alacant.  
11. El Servici Territorial esmentat, una vegada finalitzades les obres d'instal·lació, efectuarà els assajos i les proves oportunes, així com demanarà un certificat final d'obra, firmat per tècnic superior competent i visat pel Col·legi Oficial corresponent, en el qual conste que la construcció i el muntatge de les instal·lacions s'han efectuat d'acord amb la normativa tècnica vigent que li siga d'aplicació.  
12. Repsol Butano, SA, informarà de l'acabament de les instal·lacions a l'organisme que autoritza per al seu reconeixement definitiu i per a l'alçament de l'acta de posada en marxa, ja que sense este requisit no podran entrar en funcionament.  
13. Serà causa de revocació de la present autorització administrativa:  
- L'incompliment de la constitució del depòsit de garantia en la forma i el termini assenyalat en les presents condicions.  
- L'incompliment de les condicions esmentades, la variació substancial de les característiques descrites en la documentació presentada i que ha determinat l'atorgament o una altra causa excepcional que ho justifique.  
Contra la present resolució, podrà interposar-se recurs d'alçada davant de la Direcció General de l'Energia en el termini d'un mes, comptador des de l'endemà de la notificació d'esta, de conformitat amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Alacant, 9 de novembre de 2007.- El cap del Servici Territorial d'Energia: Miguel García Mengual.